turjo4nis/wikipedia-bn-dump-20250701 huggingface dataset:
শ্রেষ্ঠ পরিচালক বিভাগে স্ক্রিন পুরস্কার

শ্রেষ্ঠ পরিচালক বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র পরিচালনার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। সঞ্জয় লীলা ভন্সালী তিনবার এই পুরস্কার লাভ করেন, অন্যদিকে রাকেশ রোশন ও আশুতোষ গোয়ারিকর ২ বার করে এই পুরস্কার লাভ করেন। সাম্প্রতিক বিজয়ী জোয়া আখতার গলি বয় (২০১৮) চলচ্চিত্রের জন্য এই পুরস্কার লাভ করেন।

বিজয়ী ও মনোনীতদের তালিকা

১৯৯০-এর দশক

২০০০-এর দশক

২০১০-এর দশক

একাধিকবার বিজয়ী

আরও দেখুন

 শ্রেষ্ঠ পরিচালক বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পরিচালক বিভাগে ফিল্মফেয়ার পুরস্কার
 শ্রেষ্ঠ পরিচালক বিভাগে আইফা পুরস্কার
 শ্রেষ্ঠ পরিচালক বিভাগে জি সিনে পুরস্কার
 শ্রেষ্ঠ পরিচালক বিভাগে স্টারডাস্ট পুরস্কার

তথ্যসূত্র

বহিঃসংযোগ
 

চলচ্চিত্র
সেরা পরিচালক বিভাগে পুরস্কার
প্রতি বৎসর হালনাগাদ করা দরকার এমন নিবন্ধ
৯ পদাতিক ডিভিশন (বাংলাদেশ)

৯ পদাতিক ডিভিশন হচ্ছে বাংলাদেশ সেনাবাহিনীর একটি দল। এটা ঢাকা জেলার সাভারে অবস্থিত। এটা বাংলাদেশ সেনাবাহিনীর সর্বপ্রথম পদাতিক ডিভিশন। এই ডিভিশনটি বাংলাদেশের সবথেকে গুরুত্বপূর্ণ একটি দল যা দেশটির রাজধানী শহর ঢাকার নিরাপত্তা বিধানে নিয়োজিত।

ইতিহাস
৯ পদাতিক ডিভিশন বাংলাদেশ সেনাবাহিনীর প্রথম ডিভিশন হিসেবে ১৯৭৫ সালের নভেম্বরে যাত্রা শুরু করে। ৯ পদাতিক ডিভিশন মেজর জেনারেল মীর শওকত আলীর নেতৃত্বে ঢাকার শেরে-বাংলা নগর এলাকায় এটার প্রধান কার্যালয় নিয়ে প্রতিষ্ঠিত হয়। শুরুতে এই ডিভিশনের অধীনে ৭৭ পদাতিক ব্রিগেড, ৮১ পদাতিক ব্রিগেড এবং ২৯ ইস্ট বেঙ্গল রেজিমেন্ট পরিচালিত হত। ঐসময়ে, ৯ ইস্ট বেঙ্গল রেজিমেন্ট, ১৩ ইস্ট বেঙ্গল রেজিমেন্ট এবং ২৮ ইস্ট বেঙ্গল রেজিমেন্ট ৭৭ পদাতিক ব্রিগেডের সাথে ছিল এবং ৮ ইস্ট বেঙ্গল রেজিমেন্ট, ১১ ইস্ট বেঙ্গল রেজিমেন্ট এবং ২৭ ইস্ট বেঙ্গল রেজিমেন্ট নিয়ে ৮১ পদাতিক ব্রিগেড গঠন করা হয়েছিল। ২২ মার্চ ১৯৭৬ সালে ৯ আর্টিলারি ব্রিগেড সমেত এই ডিভিশনটি তার সাংগঠনিক কাঠামো পূর্ণাঙ্গ করে।

১৯৮৪ সালের ৩১ মে, এর স্থায়ী প্রধান কার্যালয় সাভার সেনানিবাসে স্থানান্তর করা হয়। ১ সেপ্টেম্বর ১৯৮৪-তে, এই ডিভিশনের অধীনে ৩০৯ পদাতিক ব্রিগেড প্রতিষ্ঠা করা হয় এবং ১৯৯২ সালের ৩০ জুন ৭১ পদাতিক ব্রিগেড এটার সাথে যুক্ত করা হয়। ঐসময়ে, সাভার সেনানিবাস, ঘাটাইল সেনানিবাস এবং ময়মনসিংহ সেনানিবাস ৯ পদাতিক ডিভিশনের আওতায় ছিল তবে ১লা জুন ১৯৯২ সালে ঘাটাইল এবং ময়মনসিংহ সেনানিবাসকে, ৩০৯ পদাতিক ব্রিগেড এবং ৭৭ পদাতিক ব্রিগেডের সাথে তৎকালীন নবগঠিত ১৯ পদাতিক ডিভিশনের সাথে যুক্ত করা হয়।

পদ্মা সেতুর নির্মাণকাজের সময় নিরাপত্তা ও সহায়তা প্রদানের লক্ষে ২০ সেপ্টেম্বর ২০১৩-এ ৯৯ কম্পোজিট ব্রিগেডকে সংযুক্ত করে ৫৮ ইস্ট বেঙ্গল রেজিমেন্ট, ৩৪ বাংলাদেশ পদাতিক রেজিমেন্ট এবং ২০ ইঞ্জিনিয়ারিং কনস্ট্রাকশন ব্যাটালিয়ন গঠন করা হয়।

গঠন
এই ডিভিশনের অধীনে দুটি পদাতিক ব্রিগেড নিযুক্ত, একটি আর্টিলারি ব্রিগেড এবং একটি কম্পোজিট ব্রিগেড নিযুক্ত। মেজর জেনারেল মোঃ মইন খান হলেন এই ডিভিশনের বর্তমান জিওসি।

যুদ্ধা সৈনিক

 রেজিমেন্ট আর্টিলারি
৯ আর্টিলারি ব্রিগেড
 পদাতিক:
৭১ পদাতিক ব্রিগেড
৮১ পদাতিক ব্রিগেড

কমব্যাট সাপোর্ট

 সামরিক প্রকৌশলী
 ২০ ইঞ্জিনিয়ারিং কনস্ট্রাকশন ব্যাটালিয়ন

তথ্যসূত্র

বাংলাদেশ সেনাবাহিনীর পদাতিক ডিভিশন
১৯৭৬-এ প্রতিষ্ঠিত সামরিক ইউনিট ও দল
বাস্তিলের বিক্ষোভ

১৭৮৯ সালের ১৪ জুলাই  ফরাসি রাজতন্ত্রের দমননীতির মূল প্রতীক কুখ্যাত বাস্তিলে বিক্ষোভ (ফরাসি: Prise de la Bastille [pʁiz də la bastij]) হয়। এই বাস্তিল দুর্গের পতনের মধ্য দিয়ে ফরাসি বিপ্লব সংঘটিত হয়। এই বিপ্লব ছিল তদানীন্তন ফ্রান্সের শত শত বছর ধরে নির্যাতিত ও বঞ্চিত "থার্ড স্টেট" বা সাধারণ মানুষের পুঞ্জীভূত ক্ষোভের বহিঃপ্রকাশ।  এই বিপ্লবের আগে সমগ্র ফ্রান্সের ৯৫ শতাংশ সম্পত্তির মালিক ছিল মাত্র ৫ ভাগ মানুষ।  অথচ সেই ৫ ভাগ মানুষই কোন আয়কর দিত না। যারা আয়কর দিত তারা তেমন কোন সুবিধা ভোগ করতে পারত না। এবং এই ব্যবস্থার বিরুদ্ধে যারা প্রতিবাদ করত তাদেরকে এই বাস্তিল দুর্গে বন্দী করে নির্যাতন করা হত। বাস্তিল দুর্গ ছিল স্বৈরাচারী সরকারের নির্যাতন ও জুলুমের প্রতীক। একবার কোন বন্দী সেখানে প্রবেশ করলে জীবন নিয়ে আর ফিরে আসার সম্ভাবনা থাকত না । কারাগারের ভিতরেই মেরে ফেলা হত অসংখ্য বন্দীদের। ১৭৮৯ সালের ১৪ জুলাই নির্বাচিত প্রতিনিধি, রক্ষী বাহিনির সদস্য এবং বাস্তিল দুর্গের আশেপাশের বিক্ষুব্ধ মানুষ বাস্তিল দুর্গ অভিমুখে রওনা হয়। রক্তক্ষয় এড়াতে প্রতিনিধিরা দুর্গের প্রধান দ্য লোনের কাছে আলোচনার প্রস্তাব দেন।  প্রস্তাব ছিল বাস্তিলে ৭ জন রাজবন্দীকে মুক্তি দেয়া। দ্য লোন সেই প্রস্তাবে রাজি না হওয়াতে বিক্ষুব্ধ জনতার ঢেউ বাস্তিল দুর্গে ঝাঁপিয়ে পড়ে। দুর্গের সৈন্যরাও ভিতর থেকে কামান দাগতে থাকে। প্রায় দুইশো বিপ্লবী মানুষ হতাহত হয় । এরপর চারিদিক থেকে উত্তেজিত বিক্ষুব্ধ জনতা বাস্তিল দুর্গ ধ্বংস করে।  জয় হয় সাম্য, মৈত্রী এবং স্বাধীনতার।

এই ঘটনাটি ফ্রান্সের জাতীয় উৎসব বলে পালন করা হয়।
বাস্তিল দুর্গ টির অবস্থান পারি শহরে। রাজকীয়  অস্ত্রাগার হিসেবে ব্যবহৃত হতো। যাদের আক্রমণে পতন হয় তারা স্য কুলোৎ নামে পরিচিত। বাস্তিল দুর্গ টি ছিল বুরবো রাজবংশের স্বৈরতন্ত্রের প্রতীক।

তথ্যসূত্র 

ফরাসি বিপ্লবের ১৭৮৯-এর ঘটনা
১৮শ শতাব্দীতে প্যারিস
১৭৮৯-এর সংঘর্ষ
ঝিনুক শিল্প

ঝিনুক শিল্প হলো এমন একটি শিল্প যা সামুদ্রিক প্রাণি ঝিনুক নির্ভর এবং পৃথিবীর বিভিন্ন দেশে সুদীর্ঘকাল থেকে প্রতিষ্ঠিত। যদিও বাংলাদেশের ৬৯,৯০০ বর্গকিলোমিটার সামুদ্রিক জলরাশিতে প্রায় ৩০০ প্রজাতির ঝিনুক পাওয়া যায় তবু এদেশে এটি খুব বেশি প্রসারিত হয়নি; যেমনটি হয়েছে পার্শ্ববর্তী ভারত, চীন ও জাপানে - এরা বিশ্বের অন্যতম প্রধান ঝিনুক শিল্পোন্নত দেশ।

শিল্প হিসাবে ঝিনুক 

ঝিনুক বিভিন্ন ধরনের শিল্প হিসাবে গড়ে উঠেছে বিভিন্ন দেশে; যেমনঃ খাদ্য, রত্ন, সহায়ক, রসায়ন প্রভৃতি খাতে এটি ব্যবহৃত হয়।

খাদ্য শিল্প
পঞ্চাশেরও অধিক প্রজাতির ঝিনুক ভক্ষণযোগ্য। সামুদ্রিক ঝিনুক (ওয়েস্টার) বেশ দামি খাবার এবং অনেক দেশে এর খামার রয়েছে; যেমনঃ ভারতে বাণিজ্যিকভাবে সামুদ্রিক ঝিনুক উৎপাদন করা হয়।

রত্ন শিল্প
হীরার পর সবচেয়ে দামী রত্ন বলে পরিচিত মুক্তার জন্ম হয় ঝিনুক হতে। বিশ্বের বিভিন্ন দেশে সুদীর্ঘকাল থেকেই মুক্তা আহরণের জন্য ঝিনুক চাষ হয়; যেমনঃ চীনে প্রায় ১ হাজার ৪০০ বছর আগে থেকে এর চাষ হয়ে আসছে।

সহায়ক শিল্প
পরিবেশের জন্য ঝিনুক খুবই গুরুত্বপূর্ণ; কারণ এটি পানি থেকে শৈবাল, জৈব পদার্থ, দ্রবীভূত ক্ষতিকারক উপাদান দূরীকরণের মাধ্যমে প্রাকৃতিকভাবে পানিকে পরিষ্কার রেখে মাছ চাষে সহাযতা করে।

আরও দেখুন 
 ঝিনুক;
 মুক্তা।

তথ্যসূত্র

বহিঃসংযোগ 
 ঝিনুক শিল্প - বাংলাপিডিয়া হতে সংকলিত নিবন্ধ।

বাংলাদেশের শিল্প
ভারতের শিল্প
বক্স ক্রিকেট লিগ

বক্স ক্রিকেট লিগ (সংক্ষেপে বিসিএল নামে পরিচিত) হচ্ছে একটি ভারতীয় ক্রীড়া রিয়্যালিটি টেলিভিশন অনুষ্ঠান, যেখানে টেলিভিশনের বিভিন্ন তারকারা একটি ইনডোর ক্রিকেট খেলার ফরম্যাটে এক দল অপর দলের সাথে প্রতিদ্বন্দ্বিতা করে।

দলসমূহ
এই অনুষ্ঠানে ১০টি দলকে একটি গ্র্যান্ড পুরস্কারের জন্য একে অপরের বিরুদ্ধে প্রতিদ্বন্দ্বিতা করে।

 দিল্লী ড্রাগন্স – ১ম এবং ২য় আসরের বিজয়ী।
 চণ্ডীগড় কাবস
 পুনে অনমোল রত্ন
 চেন্নাই সোয়াগার্স
 মুম্বাই টাইগার্স
 জয়পুর রাজ জোশিলে
 আহমেদাবাদ এক্সপ্রেস
 লখনউ নবাবস
 রাউডি বেঙ্গালুরু
 কলকাতা বাবু মশাইস

তথ্যসূত্র

বহিঃসংযোগ
 অফিসিয়াল ওয়েবসাইট
 
 

টেলিভিশনে ক্রিকেট
সনি এন্টারটেনমেন্ট টেলিভিশনের মৌলিক অনুষ্ঠান
ভারতীয় খেলাধুলা টেলিভিশন ধারাবাহিক
ভারতীয় আপাতবাস্তব টেলিভিশন অনুষ্ঠান
হিন্দি ভাষার টেলিভিশন অনুষ্ঠান
২০১৪-এ অভিষিক্ত ভারতীয় টেলিভিশন ধারাবাহিক
এমটিভি ইন্ডিয়ার মৌলিক অনুষ্ঠান
কালার্স টিভির মৌলিক অনুষ্ঠান
বালাজী টেলিফিল্মস টেলিভিশন ধারাবাহিক
গ্রিক-রোমান কুস্তি

গ্রিক-রোমান কুস্তি হল কুস্তির একটি ধরন, যা বিশ্বব্যাপী অনুশীলন করা হয়। এটি ১৮৯৬ সালে প্রথম আধুনিক অলিম্পিক গেমসে অনুষ্ঠিত হয় এবং ১৯০৮ সাল পর্যন্ত প্রতিটি গ্রীষ্মকালীন অলিম্পিকে অনুষ্ঠিত হয়। দুইজন কুস্তিগির দুই-তিন মিনিট সময়কালে তাদের পারফরমেন্স অনুযায়ী স্কোর করেন। খেলাটি শীঘ্রই একটি পিন (অথবা পতন) দ্বারা শেষ হয়ে যেতে পারে। এই ধরনের কুস্তিতে কোমরের নিচে ধরা নিষিদ্ধ; এটিই এই কুস্তির সাথে অলিম্পিকের ফ্রীস্টাইল কুস্তির মধ্যকার প্রধান পার্থক্য। এই নিষেধাজ্ঞার কারণে একজন কুস্তিগিরের ছোঁড়ার উপর জোর দিতে হয়, কেননা খেলোয়াড় তার প্রতিদ্বন্দ্বীকে নিচে ফেলে দেয়ার জন্য পা ব্যবহার করতে পারবেনা।

ফ্রীস্টাইল কুস্তিতে আর্ম ড্র্যাগ, বিয়ার হাগ এবং হেড লক-এর মত কৌশল দেখা যায়, যা গ্রিক-রোমান কুস্তিতে অধিক প্রয়োগ হয়। বিশেষত, সারপ্লেক্স নামক একটি গ্র্যাপলিং কৌশল প্রয়োগ হয়, যেখানে আক্রমণরত কুস্তিগির তার পতিপক্ষকে উত্তোলন করে এমনভাবে পিছনের দিকে নিক্ষেপ করে যাতে প্রতিপক্ষের ঘাড় মঞ্চে স্পর্শিত হয়। 

বিশ্ব কুস্তি সংঘের মতে, গ্রিক-রোমান কুস্তি আন্তর্জাতিকভাবে চর্চাকৃত প্রধান ছয়টি অপেশাদার প্রতিযোগিতামূলক কুস্তির একটি। অন্যান্যগুলো হল ফ্রীস্টাইল কুস্তি, গ্র্যাপলিং/সাবমিশন কুস্তি, বীচ কুস্তি, Pankration athlima, Alysh/বেল্ট কুস্তি এবং ঐতিহ্যময়/লোক কুস্তি। ২০১৩ সালে আন্তর্জাতিক অলিম্পিক কমিটি ২০২০ সালের গ্রীষ্মকালীন অলিম্পিক থেকে ফ্রীস্টাইল এবং গ্রিক-রোমান কুস্তি বাদ দেয়ার পক্ষে ভোট দেয়। ২০১৩ সালের সেপ্টেম্বরে, আন্তর্জাতিক অলিম্পিক কমিটির ১২৫তম অধিবেশনে কুস্তি একটি অতিরিক্ত ক্রীড়া হিসেবে নির্বাচিত হয়।

তথ্যসূত্র

যুদ্ধ ক্রীড়া
মিশ্র মার্শাল আর্ট পদ্ধতি
এমটিভি ফানাহ

এমটিভি ফানাহ হচ্ছে এমটিভি ইন্ডিয়ায় সম্প্রচারিত একটি স্বল্পদৈর্ঘ্যের থ্রিলার টেলিভিশন ধারাবাহিক। এটি ২০১৪ সালের ১২ জুলাই থেকে সম্প্রচারণ হওয়া শুরু হয়। বিবিসি ওয়ার্ল্ডওয়াইড ইন্ডিয়া দ্বারা এটি উৎপাদিত হয়েছে। এমটিভি ফানাহ হচ্ছে একটি প্রেমের কাহিনী যা ভ্যাম্পায়ার এবং নেকড়ে মানবদের মত অতিপ্রাকৃত সত্ত্বাদের সমন্বয়ে নির্মিত। এই ধারাবাহিকের দ্বিতীয় আসর ২০১৪ সালের ২৫ অক্টোবর সম্প্রচারণ হওয়া শুরু হয়, যা ২০১৫ সালের ২২ জানুয়ারিতে শেষ হয়েছে।

শ্রেষ্ঠাংশে

১ম আসর 

 এহসাস ছান্না – তরুণী ধারা
 হর্ষ মেহতা – তরুণ ভিভান
 চেতনা পাণ্ডে – ধারা
 করণ কুন্দ্রা – ভিভান
 যুবরাজ ঠাকুর / নকুল সহদেব – অনশুমান
 অনিতা হাসানন্দনী – প্রীত
 বিশাল গান্ধী – অধরিজ
 অনুপম ভট্টাচার্য – অভিমন্যু
 রোহান শাহ – আদভিক
 আরাধনা উপ্পল – ফরিদাজি
 সন্দিত তিওয়ারী – ভিভানের শালা (মৃত)
 নিকিতা শর্মা – মাহি (মৃত)
 রিথভিক ধানজানি – বিদ্যুৎ
 রতন রাজপুত – ইরাবতী

২য় আসর 

 চেতনা পান্ডে – অভনী
 করণ কুন্দ্রা – ভিভান
 যুবরাজ ঠাকুর – সার্থক
 অনিতা হাসানন্দনী – যামিনী
 আয়াজ আহমেদ – রণবীর
 মেঘনা নাইডু – মেঘনা
 পাংখুরী আবস্থি – সেহের
 মোহিত আবরোল – জো
 স্কারলেট রোজ – রোজ
 অঙ্কিত পতিদার – প্রতীক

তথ্যসূত্র

বহিঃসংযোগ 
 

ভারতীয় ফ্যান্টাসি টেলিভিশন ধারাবাহিক
এমটিভি ইন্ডিয়ার মৌলিক অনুষ্ঠান
হিন্দি ভাষার টেলিভিশন অনুষ্ঠান
২০১৪-এ অভিষিক্ত ভারতীয় টেলিভিশন ধারাবাহিক
২০১৫-এ সমাপ্ত ভারতীয় টেলিভিশন ধারাবাহিক
ভারতীয় ড্রামা টেলিভিশন ধারাবাহিক
ভারতীয় নাট্য টেলিভিশন ধারাবাহিক
বাংলাদেশ ইস্পাত ও প্রকৌশল কর্পোরেশন

বাংলাদেশ ইস্পাত ও প্রকৌশল কর্পোরেশন বা বিএসইসি হচ্ছে বাংলাদেশের সরকারি মালিকানাধীন একটি সংগঠন। এটা ১৯৭৬ সালের ১ জুলাই প্রতিষ্ঠিত হয়। এটি প্রগতির তত্ত্বাবধানে, যা বাংলাদেশে মাহিন্দ্রা গাড়ি সরবরাহ করে থাকে। বাংলাদেশে মোটরসাইকেল সংগ্রহ করতে ২০১২ সালে এটি হোন্ডার সাথে স্বাক্ষর করে। এটা নারায়ণগঞ্জে বাংলাদেশ নৌবাহিনীর নিকট তার ডকইয়ার্ড এবং প্রকৌশলী কাজ হস্তান্তর করে। এর অধীনে ,বাংলাদেশের চট্টগ্রামে চট্টগ্রাম ড্রাই ডক অবস্থিত। ২০১৬ সালে বাংলাদেশ সরকার চট্টগ্রাম ড্রাই ডকে নৌবাহিনীর জাহাজ নির্মাণের পরিকল্পনার কথা ঘোষণা করে। এটা সিলেটে একটি ষড়-উন্মুক্ত পায়েহাঁটা সেতু নির্মাণ করে। এই প্রতিষ্ঠানের প্রধান কার্যালয় কাওরান বাজারে অবস্থিত বিএসইসি ভবনে, যেখানে আরটিভি, এনটিভি এবং দৈনিক আমার দেশ পত্রিকারও প্রধান কার্যালয়।

আওতাধীন প্রতিষ্ঠান

বর্তমানে এই করপোরেশনের ব্যবস্থাপনায় ৮টি শিল্প প্রতিষ্ঠান চালু রয়েছে:
এটলাস বাংলাদেশ লিমিটেড
বাংলাদেশ ব্লেড ফ্যাক্টরী লিমিটেড
ইস্টার্ন কেবলস লিমিটেড
ইস্টার্ন টিউবস লিমিটেড
গাজী ওয়্যারস্ লিমিটেড
জেনারেল ইলেকট্রিক ম্যানুফ্যাকচারিং কোং লিমিটেড
ন্যাশনাল টিউবস লিমিটেড
 প্রগতি ইন্ডাস্ট্রিজ লিমিটেড

তথ্যসূত্র

১৯৭৬-এ বাংলাদেশে প্রতিষ্ঠিত
বাংলাদেশের সরকারি মালিকানাধীন কোম্পানি
ঢাকা ভিত্তিক সংগঠন
ঢাকা ভিত্তিক প্রস্তুতকারক কোম্পানি
শ্রেষ্ঠ অভিনেতা বিভাগে স্ক্রিন পুরস্কার

শ্রেষ্ঠ অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ অভিনেতা হিসেবে শাহরুখ খান, হৃতিক রোশন ও অমিতাভ বচ্চন চারবার এই পুরস্কার লাভ করেন, রণবীর সিং তিনবার, অন্যদিকে অজয় দেবগন, রণবীর কাপুর, ও ইরফান খান দুইবার করে এই পুরস্কার লাভ করেন।

বিজয়ী অভিনেতা

১৯৯৫-২০০৯

২০১০-বর্তমান

একাধিকবার বিজয়ী
৪ বার
 শাহরুখ খান, হৃতিক রোশন, অমিতাভ বচ্চন
৩ বার
 রণবীর সিং
২ বার
 অজয় দেবগন, রণবীর কাপুর, ইরফান খান

আরও দেখুন

 শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)
 শ্রেষ্ঠ অভিনেতা বিভাগে ফিল্মফেয়ার পুরস্কার
 শ্রেষ্ঠ অভিনেতা বিভাগে আইফা পুরস্কার
 শ্রেষ্ঠ অভিনেতা বিভাগে জি সিনে পুরস্কার
 শ্রেষ্ঠ অভিনেতা বিভাগে স্টারডাস্ট পুরস্কার

তথ্যসূত্র

বহিঃসংযোগ
 

অভিনেতা
সেরা অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
আছমত আলী খান (এ.কে) ইনস্টিটিউশন

আছমত আলী খান (এ.কে) ইনস্টিটিউশন বাংলাদেশের বরিশাল শহরে অবস্থিত একটি প্রাচীন শিক্ষা প্রতিষ্ঠান। ১৯১৩ সালে এটি প্রতিষ্ঠিত হয়। এখানে মাধ্যমিক পর্যায়ের ছাত্রছাত্রীদের পাঠদান করা হয়ে থাকে।

ইতিহাস 

১৯১৩ সালে খান বাহদুর হেমায়েত উদ্দিন আহমদ অত্র অঞ্চলে মুসলিম ছাত্রদের শিক্ষিত করার উদ্দেশ্যে একটি বিদ্যালয় প্রতিষ্ঠার উদ্যোগ নেন। তিনি শহরের তৎকালীন প্রভাবশালী ব্যক্তিত্ব চৌধুরী মুহম্মদ ইসমাইল খান, এর কাছ থেকে অর্থ সংগ্রহ করেন ও বেল ইসলামিয়া হোস্টেল এর পাশে তার দানকৃত জমিতে বিদ্যালয়টি প্রতিষ্ঠিত হয়। পরবর্তীতে ১৯১৬ সালে ইসমাইল চৌধুরীর পিতা আছমত আলী খানের নামানুসারে প্রতিষ্ঠানের নামকরণ করা হয়। ১৯১৮ সালে প্রতিষ্ঠানটি একটি পূর্ণাঙ্গ ইংরেজি বিদ্যালয়ে পরিণত হয়। ১৯২৯ সালে বিদ্যালয়টি কলকাতা বিশ্ববিদ্যালয়ের অধীনে স্থায়ীভাবে স্বীকৃতি লাভ করে। সে সময় বিদ্যালয়টি বাকেরগঞ্জ (বরিশাল), পটুয়াখালী ও ফরিদপুর অঞ্চলের মুসলিম ছাত্রদের শিক্ষা বিস্তারে বিশেষ ভূমিকা পালন করে। খেলাধুলার জন্য ১৯৩০ সালে স্থানীয় কীর্তনখোলা নদীর পশ্চিম তীরে একটি মাঠ তৈরি করা হয়। এ কে ইনস্টিটিউশনের এই খেলার মাঠটি বর্তমানে হেমায়েতউদ্দীন কেন্দ্রীয় ঈদগাহ নামে পরিচিতি লাভ করে।

অবস্থান ও অবকাঠামো 

আছমত আলী খান (এ.কে) ইনস্টিটিউশন বরিশাল শহরের গির্জা মহল্লা এলাকায় কেবি হেমায়েত উদ্দিন আহমদ রোডে অবস্থিত। এই বিদ্যালয়ের আয়তন প্রায় ১ একর। এখানে বর্তমানে প্রশাসনিক ও শিক্ষা কার্যক্রম পরিচালনার জন্য দুইটি দোতলা ও একটি একতলা পাকা ভবন রয়েছে। ছাত্রদের জন্য আধুনিক কম্পিউটার ল্যাব, গ্রন্থাগার, বিতর্ক ক্লাব ও বিস্তৃত খেলার মাঠ রয়েছে। এছাড়া বিদ্যালয় প্রাঙ্গনে একটি সরকারি প্রাথমিক বিদ্যালয় রয়েছে।

শিক্ষা কার্যক্রম

মাধ্যমিক 
এটি একটি বালক বিদ্যালয়। এই বিদ্যালয়ে ষষ্ঠ থেকে নবম শ্রেনীতে শিক্ষার্থীদের ভর্তির সুযোগ দেয়া হয়। মাধ্যমিক শ্রেনীতে বিজ্ঞান, মানবিক ও বাণিজ্য বিভাগে পড়ার সুযোগ রয়েছে। শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।

শিক্ষা-সহায়ক কার্যক্রম 
 সাহিত্য-সংস্কৃতিক অনুষ্ঠান পালন
 শরীরচর্চা শিক্ষা
 লাইব্রেরি অনুশীলন
 বিতর্ক প্রতিযোগিতা
 শিক্ষা সফর
 দেয়াল পত্রিকা প্রকাশ

উল্লেখযোগ্য প্রাক্তন ছাত্র ছাত্রী 
 আব্দুল গাফফার চৌধুরী, প্রখ্যাত গীতিকার ও সুরকার
 নাজিউর রহমান মঞ্জুর, সাবেক মন্ত্রী
 আবুল হাসানাত আবদুল্লাহ, সাংসদ ও সাবেক চীফ হুইপ
 জাহাঙ্গীর কবির নানক, সাবেক মন্ত্রী
 আ.স.ম. ফিরোজ, সাংসদ ও সাবেক চীফ হুইপ
 আলতাফ হোসেন বুলু, রাজনীতিবিদ
 মোয়াজ্জেম হোসেন আলাল, রাজনীতিবিদ
 এ,টি,এম, ফারুক, সাবেক নাট্যশিল্পী ও মুক্তিযোদ্ধা
 সৈয়দ দুলাল, অভিনেতা ও নাট্যশিল্পী
 জেড,আই, খান পান্না

আরও দেখুন 
 বরিশাল জিলা স্কুল

তথ্যসূত্র

বহিঃসংযোগ 
 বিদ্যালয়ের ওয়েবসাইট

১৯১৩-এ প্রতিষ্ঠিত শিক্ষাপ্রতিষ্ঠান
বরিশাল জেলার বিদ্যালয়
১৯১৩-এ ব্রিটিশ ভারতে প্রতিষ্ঠিত
বরিশাল সদর উপজেলা
বদরুদ্দিন আজমল

বদরুদ্দিন আজমল (জন্ম ১২ ফেব্রুয়ারি ১৯৫০) হচ্ছেন ভারতীয় সংসদের ধুবড়ি লোকসভার সদস্য। তিনি অসম সংযুক্ত গণতান্ত্ৰিক মোৰ্চা প্রতিষ্ঠা করেন যার বর্তমান নাম নিখিল ভারতীয় সংযুক্ত গণতান্ত্ৰিক মোৰ্চা। তিনি ভারতীয় রাজনীতিতে বিশেষত আসামে, তার অবস্থান একত্রিত করেন। তিনি আসাম রাজ্যের জমিয়ত উলামায়ে হিন্দের সভাপতি।

আজমল ২০১৫-১৬ সালে জর্ডানের রয়্যাল ইসলামিক স্টাটিজিক স্টাডিজ সেন্টারের প্রকাশিত বিশ্বের ৫০০ সর্বাধিক প্রভাবশালী মুসলমানদের তালিকাভুক্ত ছিলেন।

সামাজিক কার্যক্রম
দারুল উলুম দেওবন্দ থেকে দাওরায়ে হাদিস ডিগ্রি অর্জনকারী মাওলানা বদরুদ্দিন আজমল শিল্পপতি, ব্যবসায়ী এবং একজন সমাজকর্মী।

তিনি হাজোইয়ের হাজী আব্দুল মজিদ মেমোরিয়াল (হ্যাম) পাবলিক ট্রাস্টের ব্যবস্থাপনা ট্রাস্টি। এই ট্রাস্টটি আসামের হাজোইতে অবস্থিত দাতব্য হাসপাতাল হাজী আব্দুল মজিদ মেমোরিয়াল হাসপাতাল ও রিসার্চ সেন্টারের জন্য পরিচিত।

রাজনৈতিক কার্যক্রম
২০০৬ সালের আসাম আইন পরিষদের নির্বাচনে, তিনি যুগপৎ দুটি আসন — দক্ষিণ সালমারা ও যমুনামূখ থেকে ভোটের মাধ্যমে নির্বাচিত হন। তখনই এইউডিএফ পার্টি ১০টি আসনে জয়লাভ করে এবং তিনি সেই দলের নেতা হিসেবেও নির্বাচিত হন।

আসাম আইন পরিষদের ২০১১ সালের নির্বাচনে, এআইইউডিএফ ১৮ আসনে জয়লাভ করে এবং আসামের বৃহত্তম বিরোধী দল হিসেবে আবির্ভূত হয়।

নিখিল আসাম স্টুডেন্টস ইউনিয়নের সাথে আরেকটি মুসলিম গ্রুপ সাদু আসাম গারিয়া-মোরাই দেসি (এসএজিএমজে), ২০১২ সালে আসামের সহিংসতার ঘটনায় উস্কানিমূলক মন্তব্যের জন্য আজমলকে দায়ী করে।

২০১৯ সালের লোকসভা নির্বাচনে, আজমলই তার দলের একমাত্র প্রার্থী ছিলেন যিনি তার আসনটি ধরে রেখেছিলেন, ধুবড়ি থেকে আবার জিতেছিলেন। ৭ সন্তানের সাথে, ভারতের যে কোনো সংসদ সদস্যের মধ্যে তার সবচেয়ে বেশি সন্তান রয়েছে।  ২০২০ সালে, আজমল ঘোষণা করেছিলেন যে তিনি এবং কংগ্রেস আসন্ন ২০২১ সালের নির্বাচনে জোটে থাকবেন।

সাহিত্য কর্ম
আজমল আসাম সাহিত্য সভার ২০০৪ সালের হোজাই অধিবেশন কমিটির সভাপতি ছিলেন, এবং দারুল হাদীস, জয়নগর মাদ্রাসা, আসামের সভাপতি।

তথ্যসূত্র

ধুবড়ী জেলার ব্যক্তি
১৯৫০-এ জন্ম
জীবিত ব্যক্তি
ভারতীয় ইসলাম ধর্মীয় নেতা
ষোড়শ লোকসভার সদস্য
সপ্তদশ লোকসভার সদস্য
সর্বভারতীয় সংযুক্ত গণতান্ত্রিক মোর্চার রাজনীতিবিদ
দারুল উলুম দেওবন্দের প্রাক্তন শিক্ষার্থী
দেওবন্দি ব্যক্তি
জমিয়ত উলামায়ে হিন্দের ব্যক্তি
পঞ্চদশ লোকসভার সদস্য
২১শ শতাব্দীর ভারতীয় মুসলিম
আসামের লোকসভা সদস্য
ভারতীয় ব্যবসায়ী
২১শ শতাব্দীর বাঙালি
২০শ শতাব্দীর বাঙালি
আসাম বিধানসভার সদস্য ২০০৬-২০১১
কাজী আনোয়ার হোসেন (চিত্রশিল্পী)

কাজী আনোয়ার হোসেন (১৪জানুয়ারি ১৯৪১ - ৮ ফেব্রুয়ারি ২০০৭) ছিলেন বাংলাদেশের একজন চিত্রশিল্পী যিনি গ্রাম বাংলার চিরায়ত চিত্রাঙ্কনে বিশেষ পরিচিত ছিলেন। শিল্পকলায় বিশেষ অবদানের জন্য বাংলাদেশ সরকার ২০১৬ সালে তাকে মরণোত্তর একুশে পদকে ভূষিত করে। কাজী আনোয়ার হোসেনের মৃত্যুর পর তার ছেলে কাজী আশিকুর হোসেন অপু একান্ত প্রচেষ্টায় একুশে পদকপ্রাপ্ত চিত্রশিল্পী কাজী আনোয়ার হোসেন সমাজকল্যাণ সংস্হা গঠন করা হয়।  সমাজের উন্নয়নে এবং উচ্চশিক্ষার ক্ষেত্রে শিক্ষার্থীদের সহায়তা করে আসছে সংস্থটি। বিস্তারিত জানতে Website :   

https://kazianowar.com/

জন্ম ও প্রাথমিক জীবন 
কাজী আনোয়ার হোসেন বর্তমান বাংলাদেশের গোপালগঞ্জ জেলার কোটালিপাড়া থানার কুরপালা গ্রামে ১৯৪১ সালের ১৪ জানুয়ারি জন্মগ্রহণ করেন। তার পিতার নাম কাজী আবুল হোসেন এবং মাতার নাম আহিদুন্নেছা। পুলিশ ইন্সপেক্টর পিতা এবং গৃহীনি মাতার ১৩ সন্তানের মধ্যে তিনি ছিলেন দ্বিতীয়। গোপালগঞ্জ জেলায় জন্মগ্রহণ করলেও পিতার চাকুরীসূত্রে তিনি মাদারীপুরে বেড়ে উঠেন। মাধ্যমিকে পড়া অবস্থাতেই তার চিত্রশিল্পে হাতেখড়ি। তিনি ঢাকা বিশ্ববিদ্যালয়ের চারুকলা ইনষ্টিটিউটি থেকে ১৯৬৪ সালে স্নাতক উত্তীর্ণের পর পুরোপুরি চিত্রশিল্পতে মনোনিবেশ করেন।

কর্মজীবন 
কর্মজীবনের প্রথম দিকে তিনি চিরায়ত গ্রাম বাংলার ছবি আঁকেন এবং পরবর্তীতে মিনিয়েচার ছবি আঁকতে বেশি পছন্দ করতেন। তার আঁকা ছবি বিভিন্ন সময় দেশ ও দেশের বাইরে ২২টিরও বেশি একক ও যৌথ প্রদর্শনীতে প্রদর্শিত হয়েছিল। ১৯৮৮ সালের বন্যার সময়ে তিনি ছবি এঁকে বিক্রি করে উপার্জিত অর্থ বর্নাত্যদের জন্য দান করেন। বাংলাদেশ স্বাধীনতা লাভের পর ভারতের প্রধানমন্ত্রী ইন্দিরা গান্ধী বাংলাদেশ সফরে এলে রাষ্ট্রপতি বঙ্গবন্ধু শেখ মুজিবুর রহমান তারই আঁকা একটি নৌকার ছবি ভারতের প্রধানমন্ত্রীকে উপহার হিসেবে দিয়েছিলন এবং সেসময় বঙ্গবন্ধু শেখ মুজিবুর রহমান কাজী আনোয়ার হোসেনকে “নৌকা আনোয়ার” হিসেবে উপাধি দেন। ৮ই ফেব্রুয়ারি ২০০৭ সালে মৃত্যুর পূর্বে তিনি তার আঁকা ২০০০-এর বেশি শিল্পকর্ম রেখে যান।

পুরস্কার ও সম্মাননা 
তার কাজের স্বীকৃতি স্বরূপ বাংলাদেশ সরকার ২০১৬ সালে তাকে শিল্পকলায় একুশে পদকে ভূষিত করে।

রাষ্ট্রীয় মর্যাদায় ছবি সংরক্ষণ 
২০১৭ সালে রাষ্ট্রীয় উদ্যোগে কাজী আনোয়ার হোসেনের চিত্রকর্ম সংরক্ষণের ব্যবস্থা করা হয়। সারাদেশব্যপী ৬০টি জেলায় তার চিত্রকর্ম প্রদর্শন ও সংরক্ষণ করা হয়। এছাড়া বাংলাদেশ সরকার দেশের বাইরেও বিভিন্ন দূতাবাসে তার আঁকা চিত্রকর্ম প্রদর্শন করে।

চিত্রশালা

তথ্যসূত্র 

১৯৪১-এ জন্ম
২০০৭-এ মৃত্যু
শিল্পকলায় একুশে পদক বিজয়ী
গোপালগঞ্জ জেলার ব্যক্তি
বাংলাদেশী চিত্রশিল্পী
একুশে পদক বিজয়ী
ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
শ্রেষ্ঠ অভিনেত্রী বিভাগে স্ক্রিন পুরস্কার

শ্রেষ্ঠ অভিনেত্রী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ চলচ্চিত্র অভিনেত্রীর জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ অভিনেত্রী হিসেবে বিদ্যা বালান সর্বাধিক ৫ বার এই পুরস্কার লাভ করেন, অন্যদিকে মাধুরী দীক্ষিত ও আলিয়া ভাট ৩ বার, কাজল দেবগন, ঐশ্বর্যা রাই বচ্চন, রানী মুখার্জী, কারিনা কাপুর, প্রিয়াঙ্কা চোপড়া, ও দীপিকা পাড়ুকোন ২ বার করে এই পুরস্কার লাভ করেন। সাম্প্রতিক বিজয়ী আলিয়া ভাট গলি বয় (২০১৯) চলচ্চিত্রের জন্য এই পুরস্কার লাভ করেন।

বিজয়ী অভিনেত্রী

১৯৯০-এর দশক

২০০০-এর দশক

২০১০-এর দশক

পাদটীকা

একাধিকবার বিজয়ী
৫ বার
 বিদ্যা বালান
৩ বার
 মাধুরী দীক্ষিত, আলিয়া ভাট
২ বার
 কাজল, ঐশ্বর্যা রাই বচ্চন, রানী মুখার্জী, কারিনা কাপুর, প্রিয়াঙ্কা চোপড়া ও দীপিকা পাড়ুকোন

পরিসংখ্যান

আরও দেখুন

 শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত)
 শ্রেষ্ঠ অভিনেত্রী বিভাগে ফিল্মফেয়ার পুরস্কার
 শ্রেষ্ঠ অভিনেত্রী বিভাগে আইফা পুরস্কার
 শ্রেষ্ঠ অভিনেত্রী বিভাগে জি সিনে পুরস্কার
 শ্রেষ্ঠ অভিনেত্রী বিভাগে স্টারডাস্ট পুরস্কার

তথ্যসূত্র

বহিঃসংযোগ
 
 Best Actress Award - Awards and Shows

অভিনেত্রী
সেরা অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
দূরচিকিৎসা

টেলিযোগাযোগ সুবিধা ব্যবহার করে স্বাস্থ্যসেবা দেওয়াকে দূরচিকিৎসা () বলা হয়।  এ পদ্ধতিতে চিকিৎসক বা স্বাস্থ্যসেবাদানকারী দল দূর থেকে মোবাইল ফোন কিংবা ভিডিও-সম্মেলনের মাধ্যমে রোগীর তথ্য-অবস্থা জেনে করণীয় বলে দেন।

বাংলাদেশে দূরচিকিৎসা
বাংলাদেশের মোবাইল অপারেটরসহ কিছু বেসরকারি প্রতিষ্ঠান এ ধরনের সেবা চালু করেছে। স্বাস্থ্য অধিদপ্তরের ওয়েবসাইটে বলা হয়েছে, দেশের বিভিন্ন পর্যায়ের ১৮টি হাসপাতালে উন্নত মানের দূরচিকিৎসা সেবা চালু আছে এবং দেশের ২২ টি ইউনিয়ন তথ্য ও সেবাকেন্দ্রে  দূরচিকিৎসা সেবা দেওয়া হচ্ছে। স্বাস্থ্য অধিদপ্তরের এমআইএস বিভাগে বসে চিকিৎসকরা স্কাইপ নামক সফটওয়্যার (ভিডিও কনফারেন্স সেবা) ব্যবহার করে বিনামূল্যে কর্মদিবসগুলোতে এ সেবা দিচ্ছেন।

দূরচিকিৎসা সেবা বিভিন্ন রকমের হতে পারে। কোনো সাধারণ রোগ বা প্রতিষেধক সম্পর্কে তাৎক্ষণিক ফোন করে জেনে নেওয়া যায়। আবার এমনও রোগ বা লক্ষণ আছে, যা না দেখে প্রতিষেধক বা করণীয় ঠিক করা যাবে না—এমনটি হলে ভিডিও-সম্মেলনের মাধ্যমে চিকিৎসকের পরামর্শ নিতে হবে। এ সেবায় প্রত্যন্ত অঞ্চলের সুবিধাবঞ্চিত মানুষরাই বেশি উপকৃত হচ্ছে।

তথ্যসূত্র

চিকিৎসা
স্বাস্থ্য তথ্যবিজ্ঞান
টেলিযোগাযোগ সেবা
সমাজে প্রযুক্তি
সহায়ক প্রযুক্তি
বিশুদ্ধ গণিত

গণিতের যে উপক্ষেত্রে কেবলমাত্র বিমূর্ত ধারণাসমূহ আলোচনা করা হয় তাকে বিশুদ্ধ গণিত () বলে। ১৯ শতকের  পর থেকে বিশুদ্ধ গণিতকে গণিতের একটি স্বীকৃত উপক্ষেত্র। এটি নৌ ও বিমান পরিভ্রমণ, মহাকাশবিজ্ঞান, পদার্থবিজ্ঞান, পরিবেশবিজ্ঞান, প্রকৌশল এবং অন্যান্য বিষয়ের জন্য ব্যবহৃত গণিত হতে ভিন্ন। বিশদভাবে  বলতে গেলে, বিশুদ্ধ গণিত হল, এমন এক ধরনের গণিতশিক্ষা, যাহা সম্পূর্ণ গণিতের সারসংক্ষেপ। ইহা ১৯ শতক এর পর থেকে একটি গণিত এর স্বীকার্যকারক অধ্যায়,  যা নেভিগেশন (navigation:দিক নির্দেশনা মূলক পড়াশুনা), এস্ট্রনমি (astronomy:মহাকাশ গবেষণা মুলক পড়াশুনা), পদার্থ, পরিবেশ বিজ্ঞান, ইঞ্জিনিয়ারিং (engineering:প্রোকৌশলী বিদ্যা) এবং অন্যান্য বিষয়ে ব্যবহৃত গণিত হতে  আলাদা।

অন্যদিক থেকে বলা যায়, বিশুদ্ধ গণিত এর ব্যবহার /কাজকর্ম (applied mathematics:ফলিত গণিত) এর প্রয়োজন নেই। অবাস্তব বস্তু সমূহের উপর পড়াশুনা করা সম্ভব তাদের স্বকীয়  অন্তর্নিহিত ব্যবহার এবং তারা প্রকৃতিতে কীভাবে কাজ করছে। এছাড়াও বিশুদ্ধ এবং ফলিত গণিতকে দার্শনিক দিক থেকে বিবেচনা করলে দ্বারায় যে, কার্যকলাপের  মাধ্যমে প্রায়শই বিশুদ্ধ ও ফলিত গণিত এর উপরিস্থাপন ও হয়ে থাকে।

বিশ্বের পরিপূর্ণ মডেল তৈরির জন্য অনেক ফলিত গণিতবিদেরা বিশুদ্ধ গণিতের সহায়তা নেয় এবং বিশুদ্ধ গণিতের উপাদান ও কৌশল অবলম্বন করে। অপর পক্ষে অনেক বিশুদ্ধ গণিতবিদ প্রাকৃতিক এবং সামাজিক কাজে (ইহা ফলিত গণিতের অংশ) তাদের গবেষণার বিশুদ্ধ গণিতের প্রয়োগ করে।

ইতিহাস

প্রাচীন গ্রীস 
প্রাচীন গ্রীসের জনগণ সর্বপ্রথম বিশুদ্ধ ও ফলিত গণিতের মাঝে পার্থক্য করে থাকে। প্লোটো এরিথমেটিক [(arithmetic:পাটিগণিত), বর্তমানে(number theory: সংখ্যাতত্ব)] এবং [লজিক (logic: শর্তারোপ), বর্তমানে এরিথমেটিক(arithmetic:পাটিগণিত)] , এই দুই এর মাঝে পার্থক্য সৃষ্টি কররেছেন।

ঊনবিংশ শতক 
শব্দটি নিজেই সাদলিরিয়ান চেয়ারের পুরো শিরোনামে সংযোজিত। বিশুদ্ধ গণিতের স্যাডলেরিয়ান অধ্যাপক, উনিশ শতকের মাঝামাঝি সময়ে (অধ্যাপক হিসেবে) প্রতিষ্ঠিত।

তথ্যসূত্র

গণিতের ক্ষেত্র
বিমূর্তন
এসরা বিলগিস

এসরা বিলগিস বা এসরা বিলগিচ (জন্ম: ১৪ অক্টোবর ১৯৯২, আঙ্কারা) হলেন একজন তুর্কি অভিনেত্রী এবং মডেল, যিনি ঐতিহাসিক টেলিভিশন অ্যাডভেঞ্চার ধারাবাহিক দিরিলিস: আর্তগোল-এ হালিমা হাতুন এর চরিত্রে অভিনয়ের সুবাদে সুপরিচিত।

কর্মজীবন 
২০১৪ সাল থেকে তিনি বিশ্বব্যাপি জনপ্রিয় হওয়া ঐতিহাসিক টেলিভিশন ধারাবাহিক দিরিলিস: আর্তগোল-এ অভিনয় করছেন। ধারাবাহিকটি তুরস্কের সরকারী চ্যানেল টিআরটি১ এইচডি তে সম্প্রচারিত হয়ে থাকে। তার সহ-তারকা হিসেবে অভিনয় করেছেন এনজিন আলতান দোজায়তান এবং হুলিয়া দারচান। এসরা বিলগিস হালিমা হাতুন এর চরিত্রে অভিনয় করেছেন। এছাড়াও এসরা তুরস্কের বিখ্যাত সাময়িকী ইনস্টাইল তুর্কি তে মডেল হিসেবে কাজ করেছেন।

অভিনয়

ব্যক্তিগত জীবন 
২০১৪ সাল থেকে তিনি পেশাদার ফুটবল খেলোয়াড় গোখান তরের সাথে প্রেমের সম্পর্কে জড়িয়ে পড়েন। এরপর ২০১৭ সালের অক্টোবরে বাগদান করেন এবং সবশেষে ২১ অক্টোবর ২০১৭ সালে বিবাহ বন্ধনে আবদ্ধ হন। তিনি ইস্তানবুলের বিলকেন্ট আন্তর্জাতিক বিশ্ববিদ্যালয়ে পড়াশোনা করেছেন।

তথ্যসূত্র

বহিঃসংযোগ 
 

১৯৯২-এ জন্ম
জীবিত ব্যক্তি
তুর্কি অভিনেত্রী
আঙ্কারার ব্যক্তিত্ব
তুর্কি চলচ্চিত্র অভিনেত্রী
তুর্কি টেলিভিশন অভিনেত্রী
ফুটবলারদের স্ত্রী ও বান্ধবী